text: Tá alt kom til alt, bleiv talan um ein stórsigur, men tað var onki sum bendi á hetta, tá fyrri hálvleikur var av, men okkara menn tóku annað skinn um bak í seinna hálvleiki og vunnu sannførandi 6 – 0. Serliga innskiftu mennirnir vóru eyðsýndir í seinna hálvleiki – Chr. Høgni við 2 málum og einum uppleggi og Haraldur við einum máli.
text: #000001
text: Í 19. min. høvdu vit horna í vinstru, har Pól Johannus skallaði beint framvið. Í 25. min. fekk Klæmint ein ókeypis møguleika, tá verjan hjá teimum spældi sær av við bóltin, men hann valdi at hala hann aftureftir og tann sendingin kom ikki fram til viðleikaran. Okkara besta roynd í fyrra hálvleiki mundi vera, tá 34. min. vóru farnir, tá Árni kom í góða støðu, miðskeiðis fyri á brotsteigarmarkinum – aftaná neyva tvørsending frá Jann Martin úr høgru, men skotið fór beint framvið. Í 40. min. fekk EB/Streymur fríspark beint uttan fyri brotsteigin mitt fyri – men skotið rakti múrin og fór út til horna.
text: #000003
text: Sum heild um fyrra hálvleik kann sigast, at menn vóru ikki nóg nærlagdir og kanska ávirkar støðan á stigatalvuni hugburðin – at menn taka tað ov lætt og hetta var samstundis eitt gott dømi um, at onki kemur av sær sjálvum og tað má ein munabetri innsatsur til, fyri at fáa sigurin heim. Uttan iva hava venjararnir eisini umrøtt hetta í steðginum – tí í seinna hálvleiki var ongin ivi um, hvønn veg sigurin fór.
text: #000004
text: Fyrstu veruligu royndina í seinna hálvleiki hevði Jonhard, tá hann í 50. min. dróg tvørturum, nakað uttan fyri brotsteigin og skeyt eitt flatt skot, sum málverjin bjargaði út til horna. Hornasparkið skallaði Klæmint og EB/S leikari bjargaði á strikuni. Løtuna beint aftaná var aftur eitt innlegg, sum Per skallaði omanfyri.
text: #000005
text: Í 59. min. fingu vit hol á og tað var Árni Frederiksberg, sum eftir gott uppspæl tvørturum vøllin, úr høgru síðu dróg fram ímóti verjuni, spældi Chr. Høgna og fekk bóltin aftur og skeyt flatt lágt í handaru málsíðu, so var 1 – 0.
text: #000006
text: Í 63. min. skeyt Árni fríspark, sum verjan fær skallað til horna. Okkara varðveita álopið til 65. min. tá fyrst Árni leggur innfyri úr høgru og Pól Johannus skallar í stongina og út, bólturin verður ruddaður útfrá og endar hjá Haraldi, sum úr einum 20 metrum langaði til. Málmaðurin royndi at boksa afturum, men bólturin sat í netinum og so var støðan 2 – 0.
text: #000007
text: Í 68. min. bleiv tað 3 – 0. Aftaná gott NSÍ álop har fyrst Árni royndi seg við skoti og so kemur bólturin útaftur og Chr. Høgni við vinstra plaserar bóltin í handaru stong og í málið.
text: #000008
text: Í 73. min. bleiv tað 4 – 0. Monrad sendi eina góða sending fram til Árna á høgra vongi. Árni dróg fram og legði bóltin eftir jørð innfyri og har var Klæmint fyrstur á og prikaði bóltin í netið til 4 – 0.
text: #000009
text: Í 83. min. spælir Jóhan Christian Høgna leysan. Hann skjýtur við vinstra og málmaðurin bjargar væl við fótinum til horna.
text: #000010
text: Í 88. min. økir Pól Johannus til 5 – 0. Tað er annars Klæmint sum blívur spældur leysur og skjýtur við vinstra – málverjin hálvbjargar og Pól Johannus er skjótur eftir leysa bóltinum og setir hann inn.
text: #000011
text: Í 86. min. dregur Klæmint framvið málmanninum, men skotið við vinstra fór uppum.
text: #000012
text: Í 90. min. er Chr. Høgni aftur uppá spæl. Stutt uttan fyri brotsteigin sendir hann bóltin í netið til 6 – 0, sum eisini gjørdist endaliga úrslitið.
text: #000013
text: Samanumtikið ein góðkendur innsatsur og uppiborin sigur, sum viðførdi – nú Víkingur tapti ímóti B36, at vit nú eru á 2. plássi, men langt er upp til B36.
text: #000014
text: Øll eygu verða nú vend ímóti Tórsvølli næsta leygarkvøld, tá vit møta Víkingi í steypafinaluni. Tann størsti einstaki dysturin á árinum – langt er síðani seinast, so latið okkum gera leygarkvøldið til eitt festkvøld í gulum.
text: #000015
text: Fyrsti venjingardystur verður leygardagin kl 13.00 á Argjum
text: #000019
text: NSÍ spælir leygardagin kl 13.00 sín fyrsta venjingardyst á Argjum ímóti AB. Hettar er fyrsti dystur í 2018 hjá NSÍ, og áskoðarar eru vælkomnir til Argir at stuðla og forvitnast 🙂 Koyr á NSÍ.
text: #000020
text: NSÍ hevur í dag vunnið stórsigur á botnliðnum B71 heima á Sandi. Málskorarir vóru Heðin (2), Klæmint (2), Christian Høgni og Magnus Fótbóltslíkindini vóru frálík, tá B71 og NSÍ møttust á nýggja graslíkisvøllinum heima á Sandi í dag. Heilt fitt av fólk høvdu leitað sær til dyst, harav fleiri trúgvir NSÍ-áskoðarar, sum við bussi høvdu leitað sær til Sands...
text: #000023
text: Jákup Ø. Vágsheyg er ársins vespa
text: #000028
text: Lutakast um Løgmansteypið. NSÍ møtir AB
text: #000031
text: Í kvøld var so lutakast um fyrsta umfar í kappingina um Løgmansteypið. NSÍ møtir AB á heimavølli tann 25 apríl.
text: #000032